SSP ปลื้ม! ดันกำลังผลิตแตะ 200MW ตามเป้า ชี้โควิดไม่กระทบแผน COD
SSP ปลื้ม กำลังผลิตตามเป้า 200 MW หลังเทกฯโรงไฟฟ้าชีวมวล ขนาด 9.90 MW ชี้โควิดไม่กระทบแผน COD โรงไฟฟ้า 2 แห่ง โซลาร์ฟาร์มประเทศญี่ปุ่น – วินด์ฟาร์มเวียดนาม 
29 ก.ค. 2564

นายวรุตม์ ธรรมาวรานุคุปต์ ประธานเจ้าหน้าที่บริหาร บริษัท เสริมสร้าง พาวเวอร์ คอร์ปอเรชั่น จำกัด (มหาชน) หรือ SSP เปิดเผยว่า บริษัทเดินหน้าเพิ่มกำลังการผลิตไฟฟ้าอย่างต่อเนื่อง ล่าสุดเทกฯโรงไฟฟ้าชีวมวล ขนาด 9.90 MW เข้าพอร์ตเรียบร้อย หนุนกำลังการผลิตรวมปีนี้พุ่งแตะ 200 MW ตามเป้าหมาย ถึงแม้จะมีสถานการณ์โควิด-19 ยังไม่จบ แต่ไม่กระทบแผน COD ของโรงไฟฟ้า 2 แห่ง ทั้งโซลาร์ฟาร์มประเทศญี่ปุ่น และวินด์ฟาร์มเวียดนาม อย่างแน่นอน 